[{"text_idx": "#000001", "text": "Kohe, kui lugesin, et la\u0308a\u0308nelike kalduvustega Jaapani videoma\u0308nguto\u0308o\u0308stuse auteur Hideo Kojima vihjas esimese Metal Gear Solidi avatud maailmaga uusversioonile, hakkasin ette kujutama, kuidas see jooksis umbes pisut u\u0308le 10 aasta tagasi minu PS1 peal. Tactical Espionage Action: Metal Gear Solid oli tollal minu jaoks esimene kogemus ma\u0308nguga, mille lugu ja maailma esitati sama veenvalt u\u0308ksko\u0303ik millise omaaegse filmiga. Seda proovima asudes o\u0308eldi mulle, et olen liiga noor, misto\u0303ttu ei pruugi ma seda ma\u0308ngida osata ega isegi aru saada. La\u0308bisin ma\u0308ngu paari pa\u0308evaga ja sain aru igast so\u0303nast. Hiljem ma\u0308ngisin esimest osa veel ku\u0308mneid kordi (nii na\u0308htamatusega kui ilma) uuesti ning to\u0308o\u0308tasin la\u0308bi ka lisana ilmunud VR missioonid."}, {"text_idx": "#000002", "text": "Siiani on meeles unustamatud vo\u0303itlused Cyborg Ninja, Psyco Mantise ja Liquid Snake\u2019iga. Ta\u0308nu ma\u0308ngu uskumatuna mo\u0303junud graafikale, mehaanikale, na\u0308itlejato\u0308o\u0308dele, loole ja tegelastele olengi vist siiani nii kiindunud suurepa\u0308rastesse lugudesse videoma\u0308ngudes. Ta\u0308nini kuulan MGSi muusikat ning ja\u0308lgin Snake\u2019ile ha\u0308a\u0308le ning hiljem kahe esimese X-Meni filmi ja suurepa\u0308rase Watchmeni stsenaariumite juures oma panuse andnud David Hayteri tegemisi. Kummaline on aga see, et esimene MGS ja\u0308i minu jaoks ka viimaseks. Alles nu\u0308u\u0308d panin ka\u0308ed ku\u0308lge ta\u0308iesti uuele osale Ground Zeroes ja kuigi see pole isegi mitte ta\u0308isma\u0308ng, vaid pigem u\u0308ks pisike osa tulevasest The Phantom Painist, sain juba sellest ka\u0308tte midagi tuttavlikku. Loodan, et po\u0303hiseeria viies osa mo\u0303jub sama uudse ja olulisena kui esimene osa 1998. aastal."}, {"text_idx": "#000003", "text": "Hideo Kojima vihje kerkis u\u0308les Famitsu korraldatud intervjuus, kus uuriti, millist osa MGSi seerias oleks ta valmis uuesti looma, et tuua ma\u0308ng ta\u0308iesti uuele po\u0303lvkonnale. Kojima vastas, et talle meeldiks idee esimese ma\u0308ngu uusversioonist, kus oleks uute osade stiilis avatud maailm. 2004. aastal valmis ku\u0308ll Gamecube\u2019i uusversioon Metal Gear Solid: The Twin Snakes, mis parandas graafikat ja lisas mo\u0303ne uuenduse, kuid Kojima peab silmas nullist u\u0308les ehitatud versiooni ta\u0308napa\u0308evaste vo\u0303imalustega. Kahjuks pole tal aega sellega tegeleda, sest veel kindla ilmumisajata Metal Gear Solid V: The Phantom Pain ja krutskeid ta\u0308is ma\u0308ngitava demo saatel va\u0308lja kuulutatud Silent Hills no\u0303uavad oma osa. Kojima lisas, et u\u0308kski teine stuudio pole uusversiooni loomise vastu ka huvi tundnud. Siinkohal pean u\u0308tlema, et ma u\u0308ldse ei imesta miks. Omal ajal oli tegemist massiivse ma\u0308nguga ja seda on ta ka nu\u0308u\u0308d, 17 aastat hiljem. Pakkumine on igatahes o\u0303hku visatud ja mo\u0303ni tuntud stuudio vo\u0303ib sellest kinni haarata. Kas seda ka tehakse, u\u0308tleb ainult aeg. Tuletan ka meelde, et kaks aastat tagasi u\u0308tles Kojima sama asja ning u\u0308ks stuudio vastas, kuid sellest ei su\u0308ndinud midagi. Samas vo\u0303ib see ko\u0303ik olla kaval trikk ja The Phantom Pain ongi esimese osa uusversioon, ja\u0308rg ja eellugu ning Kojima on tegelikult inimesena u\u0308mber su\u0308ndinud Loki, kes lihtsalt naerab meie u\u0308le..."}, {"text_idx": "#000004", "text": "Kujutagem nu\u0308u\u0308d korraks ette avatud maailma versiooni Metal Gear Solidist. Ma\u0308ngus oli u\u0308ks suur tuumarelvade kahjutuks tegemiseks mo\u0303eldud so\u0303java\u0308ebaas, milles olid mo\u0303ned avatud siseo\u0303ued, aga kogu tegevus leidis enamasti aset baasi pimedates nurgatagustes, turvakaameraid ja so\u0303dureid ta\u0308is koridorides, ventilatsioonis\u030cahtides ning vahel ka hoonete katustel ja tohututes angaarides. Kuidas seda ko\u0303ike vo\u0303imendada? Baas asus u\u0308hel Alaska saarel. Siit kerkib kohe u\u0308les vo\u0303imalus muuta avatuks terve saar ning ta\u0308ita see vastaste asundustega. Samas vo\u0303ib muuta ka pa\u0308rast esimest lahingut Vulcan Raveniga avanenud baasi teise poole oluliselt mastaapsemaks. Vo\u0303imalusi on palju ning uusi Metal Gear Solidi seeria osi jooksutav FOX mootor lubaks seda ko\u0303ike teha nii muljetavaldavalt, et silm ka ei pilgu. Minule idee uusversioonist meeldib ja isegi kui see kunagi teoks ei saa, peab esimene osa siiani ajahambale ha\u0308sti vastu. Pildid ei pruugi seda ha\u0308sti ku\u0308ll to\u0303endada ja minus peituv nostalgia vo\u0303ib arvamust mo\u0303jutada, aga olen kindel, et suurejooneline lugu konspiratsioonidest on ta\u0308pselt sama va\u0308rske kui vanasti."}, {"text_idx": "#000010", "text": "Ta\u0308navu su\u0308gisel toimuv Ma\u0308ngudeO\u0308O\u0308 on mitmel moel eriline. U\u0308heks suurimaks saavutuseks on aga asjaolu, et ..."}]